ทะเลกาลิลี

ทะเลกาลิลี (Sea of Galilee; יָם כִּנֶּרֶת, แอราเมอิกของชาวยิว: יַמּא דטבריא, גִּנֵּיסַר, بحيرة طبريا) หรือ ทะเลสาบทิเบเรียส (Lake Tiberias) หรือ คินเนเรท (Kinneret) เป็นทะเลสาบน้ำจืดในประเทศอิสราเอล เป็นทะเลสาบน้ำจืดซึ่งอยู่ต่ำที่สุดในโลก และเป็นทะเลสาบซึ่งอยู่ต่ำที่สุดเป็นอันดับ 2 ของโลก (รองจากทะเลเดดซีซึ่งเป็นทะเลสาบน้ำเค็ม) อยู่ต่ำกว่าระดับน้ำทะเลระหว่าง ft ทะเลสาบมีความยาวโดยรอบทะเลสาบประมาณ abbr=off มีความยาวประมาณ abbr=off และความกว้างประมาณ abbr=off มีพื้นที่ abbr=off และมีความลึกสูงสุดประมาณ ft ทะเลสาบกาลิลีรับน้ำบางส่วนจากน้ำพุใต้ดิน แต่แหล่งที่มาหลักคือแม่น้ำจอร์แดนซึ่งไหลผ่านทะเลสาบจากเหนือลงใต้และออกจากทะเลสาบที่เขื่อนเดกาเนีย

**ภูมิศาสตร์**
ทะเลกาลิลีเชื่อมต่อกับทะเลเดดซีผ่านแม่น้ำจอร์แดน
ทะเลกาลิลีตั้งอยู่ทางตะวันออกเฉียงเหนือของประเทศอิสราเอล ระหว่างที่ราบสูงโกลันและภูมิภาคกาลิลีในหุบเขาทรุดจอร์แดน เกิดจากการแยกออกของแผ่นเปลือกโลกแอฟริกาและแผ่นเปลือกโลกอาระเบีย ดังนั้นพื้นที่บริเวณนี้จะมักเกิดแผ่นดินไหว และในอดีตเคยเกิดภูเขาไฟระเบิด มีหลักฐานจากหินบะซอลต์และหินอัคนีชนิดอื่น ๆ จำนวนมาก ซึ่งบ่งบอกถึงธรณีวิทยาของกาลิลี

**ชื่อ**
ทะเลสาบแห่งนี้ถูกเรียกด้วยชื่อที่แตกต่างกันไปตลอดประวัติศาสตร์ โดยปกติแล้วชื่อจะขึ้นกับการตั้งถิ่นฐานอาศัยที่เด่น ๆ บนชายฝั่ง และเมื่อชะตากรรมของเมืองต่าง ๆ เปลี่ยนแปลงไป ชื่อของทะเลสาบก็เปลี่ยนแปลงไปด้วยเช่นกัน
ชื่อในภาษาฮีบรูสมัยใหม่คือ คินเนเรท มาจากคัมภีร์ฮีบรู ซึ่งปรากฏในชื่อ "ทะเลคินเนเรท" ใน11 และ27 และสะกดว่า כנרות "Kinerot" ในภาษาฮีบรู ใน 2 ชื่อนี้ยังพบในเอกสารต้นฉบับของยูการิตในมหากาพย์ Aqhat  ชื่อ "คินเนเรท"  ถูกระบุในฐานะชื่อเมืองในรายชื่อของ "เมืองที่มีกำแพงล้อม" ใน35 ศัพทมูลซึ่งเป็นที่เชื่อถืออย่างแพร่หลายสันนิษฐานว่าชื่อ คินเนเรท อาจมีต้นกำเนิดมาจากคำภาษาฮีบรูว่า kinnor ("พิณ") เพราะทะเลสาบมีรูปร่างเหมือนพิณ อย่างไรก็ตาม นักวิชาการเห็นพ้องว่าต้นกำเนิดของชื่อทะเลสาบคินเนเรทนั้นมาจากชื่อเมืองคินเนเรทซึ่งเป็นเมืองสำคัญในยุคสัมฤทธิ์และยุคเหล็ก และมีการขุดพบที่ Tell el-'Oreimeh แต่ในทางกลับกัน เมืองคินเนเรทก็อาจจะถูกตั้งชื่อตามแหล่งน้ำ และไม่มีหลักฐานใด ๆ ที่บ่งชี้ที่มาของชื่อเมือง
นักเขียนทั้งหมดของพันธสัญญาเดิมและพันธสัญญาใหม่ใช้คำเรียกว่า "ทะเล" (ฮีบรู יָם yam, กรีก θάλασσα) ยกเว้นพระวรสารนักบุญลูกาที่เรียกว่า "ทะเลสาบเยนเนซาเรท" (1) จากคำภาษากรีกว่า λίμνη Γεννησαρέτ (limnē Gennēsaret) "รูปคำภาษากรีกของ Chinnereth" ทาลมุดของบาบิโลนรวมถึงโยเซพุสระบุถึงทะเลสาบแห่งนี้ในชื่อ "ทะเลกิโนซาร์" ตามชื่อกิโนซาร์ซึ่งที่ราบขนาดเล็กอันอุดมสมบูรณ์ที่ตั้งอยู่ฝั่งตะวันตกของทะเลสาบ กิโนซาร์ยังเป็นอีกชื่อหนึ่งที่มาจากคำว่า "คินเนเรท"
คำว่า กาลิลี มาจากคำภาษาฮีบรูว่า Haggalil (הַגָלִיל) ซึ่งมีความหมายตรงตัวว่า "เขต" เป็นรูปย่อของ Gelil Haggoyim "เขตของบรรดาประชาชาติ" (อิสยาห์ 9:1) ในช่วงปลายคริสต์ศตวรรษที่ 1 ทะเลกาลิลีเป็นที่รู้จักแพร่หลายในชื่อ ทะเลสาบทิเบเรียส ตามชื่อเมืองทิเบเรียสซึ่งก่อตั้งขึ้นบนชายฝั่งด้านตะวันตกเพื่อเป็นเกียรติแก่จักรพรรดิติแบริอุส จักรพรรดิลำดับที่ 2 ของโรมัน ในพันธสัญญาใหม่ ชื่อ "ทะเลกาลิลี" (θάλασσαν τῆς Γαλιλαίας, thalassan tēs Galilaias) ถูกใช้ในพระวรสารนักบุญมัทธิว 4:18; 15:29, พระวรสารนักบุญมาระโก 1:16; 7:31 และพระวรสารนักบุญยอห์น 6:1 ในชื่อว่า "ทะเลกาลิลี คือทะเลทิเบเรียส" (θαλάσσης τῆς Γαλιλαίας τῆς Τιβεριάδος, thalassēs tēs Galilaias tēs Tiberiados) ซึ่งเป็นชื่อในช่วงปลายคริสต์ศตวรรษที่ 1 ทะเลทิเบเรียสยังเป็นที่ถูกกล่าวถึงในเอกสารของโรมันและในทาลมุดเยรูซาเล็ม และได้รับการดัดแปลงเป็นชื่อในภาษาอาหรับว่า Buḥayret Ṭabariyyā (بحيرة طبريا), "ทะเลสาบทิเบเรียส"

**ดูเพิ่ม**
 การอัศจรรย์ของพระเยซู- พระคริสต์ผจญพายุในทะเลกาลิลี (ภาพวาดของแร็มบรันต์ในปี ค.ศ. 1633)

**อ้างอิง**

**อ่านเพิ่มเติม**
 isbn=978-94-017-8944-8- url=https://books.google.com/books?id=yi37CAAAQBAJ&pg=PA123

**แหล่งข้อมูลอื่น**
  World Lakes Database entry for Sea of Galilee-  Kinneret Data Center // Kinneret Limnological Laboratory-  Sea of Galilee – official government page (in Hebrew)-  Sea of Galilee water level – official government page (in Hebrew)-  Database: Water levels of Sea of Galilee since 1966 (in Hebrew)-  Bibleplaces.com: Sea of Galilee-  Updated elevation of the Kinneret's level (in Hebrew) – elevation (meters below sea level) is shown on the line following the date line

หมวดหมู่:ทะเลสาบในประเทศอิสราเอล
ทะเล
ทะเล
หมวดหมู่:สถานที่ท่องเที่ยวในประเทศอิสราเอล
หมวดหมู่:สถานที่จาริกแสวงบุญในนิกายโรมันคาทอลิก